OzLabs/hebrew-wiki-articles huggingface dataset:
מפרץ ניקויה

שקיעה מעל [[חצי האי ניקויה ומפרץ ניקויה]]
מפרץ ניקויה (באנגלית: Gulf of Nicoya; בספרדית: Golfo de Nicoya) הוא מפרץ בחוף האוקיינוס השקט בקוסטה ריקה שנמצא ליד המחוזות גואנאקאסטה ופונטרנס.

המפרץ מפריד את חצי האי ניקויה מקוסטה ריקה, והוא מקיף את חצי האי באזורי ביצות, איי סלעים וצוקים.

== איים שנמצאים במפרץ ==
* צ'ירה 
* ונאדו 
* קבאיו 
* בחוקו
* סן לוקאס 
* איסלה מוארטוס 
* טורטוגה 

== אקלים ==
הטמפרטורה הממוצעת היא 23 מעלות צלזיוס. החודש הכי חם הוא מרץ (26 מעלות צלזיוס). החודש הכי קר הוא אוקטובר (18 מעלות צלזיוס). כמות המשקעים הממוצעת היא 2,562 מילימטרים בשנה. חודש ספטמבר הוא החודש הגשום ביותר (432 מ"מ גשם) וחודש פברואר הוא החודש היבש ביותר (31 מ"מ גשם).

== קישורים חיצוניים ==

* 
* 

== הערות שוליים ==

ניקויה
קטגוריה:קוסטה ריקה: מפרצים
דיון המינגס

דיון המינגס (באנגלית: Deon Hemmings; נולדה ב-9 באוקטובר 1968) היא אתלטית עבר ג'מייקנית, אלופה אולימפית (אטלנטה 1996) וסגנית אלופת עולם (אתונה 1997) בריצת 400 מטר משוכות. המינגס הייתה לאישה הג'מייקנית הראשונה אי פעם שזכתה במדליית זהב אולימפית.

== ביוגרפיה ==
המינגס נולדה וגדלה בסנט אן, ג'מייקה.

באליפות העולם שנערכה בשטוטגרט, גרמניה בשנת 1993 סיימה המינגס במקום שישי, בריצת 400 מטר משוכות בתוצאה של 54.99 שניות.

באליפות העולם שנערכה בגטבורג, שוודיה בשנת 1995 זכתה המינגס במדליית ארד, בריצת 400 מטר משוכות בתוצאה של 53.48 שניות, אחרי קים באטן שקבעה שאי עולם חדש של 52.61 שניות וטניה בופורד-ביילי (52.62 שניות), שתיהן מארצות הברית.

===אלופה אולימפית===
באולימפיאדת אטלנטה (1996) זכתה המינגס במדליית זהב בריצת 400 מטר משוכות בשיא אולימפי חדש של 52.82 שניות, לפני קים באטן (53.08 שניות וטוניה ביופורד-ביילי (53.22 שניות) ובכך הייתה לאישה הג'מייקנית הראשונה אי פעם שזכתה במדליית זהב אולימפית.

===סגנית אלופת העולם===
באליפות העולם שנערכה באתונה, יוון בשנת 1997 זכתה המינגס בשתי מדליות, כסף וארד. מדליית כסף בריצת 400 מטר משוכות בתוצאה של 53.09 שניות, אחרי נזיאה בידואן ממרוקו (52.97 שניות) ולפני קים באטן (53.52 שניות) ומדליית ארד בריצת שליחות 4x400 מטר בתוצאה של 3:21.30 דקות, אחרי גרמניה (3:20.92 דקות) וארצות הברית (3:21.03 דקות).

באליפות העולם שנערכה בסביליה, ספרד בשנת 1999 זכתה המינגס במדליית ארד בריצת 400 מטר משוכות בתוצאה של 53.16 שניות, אחרי דיימי פרניה מקובה (52.89 שניות) ונזיאה בידואן (52.90 שניות).

באולימפיאדת סידני (2000) זכתה המינגס בשתי מדליות כסף, בריצת 400 מטר משוכות בתוצאה של 53.45 שניות, אחרי אירינה פריבלובה מרוסיה (53.02 שניות) ולפני נזיאה בידואן (53.57 שניות) ובריצת שליחות 4x400 מטר בתוצאה של 3:23.25 דקות, אחרי ארצות הברית (3:22.62 דקות) ולפני רוסיה (3:23.46 דקות) ובכך לא הצליחה להגן על תוארה.

באליפות העולם שנערכה באדמונטון, קנדה בשנת 2001 סיימה המינגס במקום שביעי בריצת 400 מטר משוכות בתוצאה של 55.83 שניות.

== שיאיה האישיים ==
* ריצת 100 מטר: 11.58 שניות (1997) 
* ריצת 200 מטר: 22.64 שניות (1998)
* ריצת 400 מטר: 50.63 שניות (1995)
* ריצת 400 מטר משוכות: 52.82 שניות (1996)

==קישורים חיצוניים==

קטגוריה:אצניות ג'מייקניות
קטגוריה:רצות משוכות
קטגוריה:אתלטיות באולימפיאדת אטלנטה (1996)
קטגוריה:אתלטיות באולימפיאדת סידני (2000)
קטגוריה:ילידות 1968
קטגוריה:זוכות מדליית כסף אולימפית מג'מייקה
קטגוריה:אלופות אולימפיות מג'מייקה
קטגוריה:אלופות אולימפיות: ריצת 400 מטרים משוכות
תיאטרון גולדמארק

[[קרל גולדמארק]]
[[אוסקר ברגי|טקסט=]]
תיאטרון גולדמארק (בהונגרית: Goldmark Színház; ידוע גם בשם אולם האמנות "אומיקה") היה תיאטרון, שפעל באולם גולדמארק (על שמו של המלחין ההונגרי-יהודי קרוי (קרל) גולדמארק) ברחוב ושלני 7 בבודפשט שבהונגריה. הוא נקרא בזמנו גם בשם "התיאטרון הבלתי-נראה". התיאטרון ערך את המופע הראשון שלו ב-11 בנובמבר 1939, ואת האחרון ב-19 במרץ 1944, ביום פלישת כוחות הוורמאכט, האס. אס. והגסטפו של גרמניה הנאצית להונגריה, במסגרת הפעילות התרבותית של אומיקה - ההתאחדות הלאומית היהודית-הונגרית לחינוך, כדי לתת פרנסה לאמנים יהודים שעבודתם נאסרה בפני קהל לא יהודי.

== ההקמה ==
"החוק היהודי הראשון" שנחקק בפרלמנט ההונגרי ב-5 במאי 1938 קבע מכסה מקסימלית של 20% להשתתפות יהודים במקצועות אינטלקטואלים. לכן נאלצו שחקנים יהודיים רבים לעזוב את מקצועם. לאיוש באלינט, המנהל האומנותי של ה"תיאטרון ההונגרי" (Magyar Szinház), קרא להקמת "תיאטרון מגורשים", שמטרתו הייתה להבטיח את פרנסתם של האמנים, ולספק את צרכיו התרבותיים של הציבור. הבמאי של התיאטרון שהוקם היה לאסלו באנוצי, המנהל האמנותי היה לאיוש בלינט, המנהל הכללי - אוסקר ברגי והניהול המוזיקלי הופקד בידי וילמוש קומור. שר התרבות ושר הפנים של הונגריה העניקו רישיון להקמת המוסד. השלטונות הרשו לעלות הצגות רק בחוג סגור עבור חברי הקהילה היהודית הרשומים ובתנאי נוסף שלא יינתן שום פרסום פומבי להצגות ולמופעים השונים. מופע הפתיחה התקיים ב-11 בנובמבר 1939.

== הפעילות ==
במהלך פעילות התיאטרון בשנים 1939–1944 נערכו 733 הופעות של 191 תוכניות שונות. בהופעות אלה התקיימו ערבי ספרות, קברט, אופרות, אופרטות, הצגות וקונצרטים. במצטבר השתתפו במופעים אלה 272 אלף איש. כיוון שאחת ממטרות הפעילות של התיאטרון הייתה מתן פרנסה למגוון רחב ככל האפשר של אומנים, העסיק התיאטרון סגל שחקנים גדול ביותר של 432 אומנים. הרפרטואר שהוצג לקהל היה בעיקר יצירות של סופרים יהודים ובעיקר בנושאים מקראיים, אבל גם קלאסיקות של הספרות העולמית, כמו מחזות של שייקספיר או איבסן. ההצגות משכו קהל רב ועל פי רוב האולם היה מלא. המינויים תמיד נמכרו.

== הפסקת הפעילות ==
התיאטרון הותקף בחריפות מלכתחילה על ידי העיתונות הימנית. לאחר הקמת שרות העבודה לגברים במסגרת הצבא ההונגרי, קיום המופעים נעשה יותר ויותר לא ודאי, בשל גיוס האומנים המבצעים לשירות. המופע האחרון בתיאטרון התקיים ב-19 במרץ 1944, ביום פלישת הכוחות הגרמניים להונגריה. מאותו יום נאסר על קיום הופעות בתיאטרון. רבים מחברי סגל השחקנים גויסו לשירות העבודה ורבים האחרים נשלחו למחנות ההשמדה. יותר ממחצית מחברי הסגל איבדו את חייהם במהלך המלחמה. לוח זיכרון לזכרם מוצב היום באולם גולדמארק.

== קישורים חיצוניים ==
*[https://mazsihisz.hu/hirek-a-zsido-vilagbol/hirek-lapszemle/jatek-a-goldmarkban משחק בגולדמארק], מאמר על דף הבית של 'התאחדות הקהילות היהודיות בהונגריה' בהונגרית Játék a Goldmarkban (cikk a Mazsihisz honlapján)
*[https://web.archive.org/web/20081005055712/http://tbeck.beckground.hu/szinhaz/htm/21.htm מתולדות התיאטרון ההונגרי, מאמר על תיאטרון גולדמארק] Magyar Színháztörténet
* תיאטרון הנרדפים Üldözöttek színháza - 168 ora.hu

== הערות שוליים ==

קטגוריה:יהדות הונגריה
קטגוריה:שואת יהודי הונגריה
קטגוריה:תיאטרון הונגרי
קטגוריה:בודפשט: מבנים
קטגוריה:בודפשט: תרבות
קטגוריה:משתתפי פעילות האומנות אומיקה
קטגוריה:יהדות בודפשט
מכה קלה בכנף

מכה קלה בכנף הוא ביטוי המשמש בשיח הציבורי הישראלי לתאר את החשיבות המועטה שמייחסים גורמים בעלי כוח למעשים או לפעולות בעלי משמעות קשה ונרחבת יותר בעיני אחרים. עיקר השימוש בתחומי הפוליטיקה והתקשורת. 

הביטוי הוא פרפרזה על דבריו של דן חלוץ (לימים הרמטכ"ל ה־18 של צה"ל) בריאיון שנערך עימו כאשר כיהן כמפקד חיל האוויר. 

== מקור הביטוי ==

ב־22 ביולי 2002, במהלך האינתיפאדה השנייה, הפציץ חיל האוויר מבנה בעיר עזה במטרה לחסל את בכיר החמאס סלאח שחאדה. מלבד שחאדה נהרגו 14 אזרחים ובהם ילדים. בציבור ובתקשורת נשמעו קולות שהאשימו את טייסי חיל האוויר בפשעי מלחמה, וטענו שהאחראים לפעולה צריכים להישפט בבית הדין הפלילי הבינלאומי בהאג. פעילים מהשמאל הלא־ציוני גם ריססו כתובות נאצה על מכוניות של טייסים. בעת ביצוע הפעולה שהה חלוץ בחו"ל ולא היה מעורב בקבלת ההחלטה לבצעה, אך כמפקד חיל האוויר היה אחראי לה.

בריאיון שנערך עימו במוסף "הארץ" לאחר המקרה, ענה חלוץ לשאלת המראיינת בנוגע למידת הרגשות שטייס צריך לגלות:

תשובת חלוץ עוררה תגובות סוערות, והביטוי "מכה קלה בכנף" הפך למטבע לשון המשמש לציון דבר מה שגרם נזק משמעותי לצד נפגע מבלי שהצד הפוגע מייחס לפגיעה חשיבות. לעיתים המשפט מתאר גם פגיעה קלה שאינה מורגשת. חלוץ הסביר מאוחר יותר כי האמירות הללו נאמרו בהקשר של מתן גיבוי המפקד לפקודיו, שהוא ערך בפני עצמו, על רקע ההתקפה התקשורתית המילולית והישירה שספגו צוותי האוויר בעקבות חיסולו של סלאח שחאדה. 

==קישורים חיצוניים==

* 

== הערות שוליים ==

קטגוריה:ניבים וביטויים ישראליים
קטגוריה:ביטויים פוליטיים ישראליים
גביע המדינה בכדורסל 1985/1986

גביע המדינה בכדורסל לעונת 1985/1986 היא התחרות ה-26 מאז היווסדו של המפעל.

מכבי תל אביב זכתה בגביע המדינה ה-22 בתולדותיה, לאחר ניצחון בגמר על הפועל חולון.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|אליצור תל אביב - פתח תקווה
|105-62
|הפועל תל אביב
|-
|הפועל מעוז חיים
|117-65
|מכבי תל אביב
|-
|הפועל איתן גבת
|89-77
|מכבי חיפה
|-
|הפועל עין דור
|93-60
|הפועל חולון
|-
|הפועל נהריה
|123-92
|הפועל גליל עליון
|-
|אליצור נווה-דוד רמלה
|97-72
|הפועל רמת גן
|-
|הפועל גבעתיים
|71-83
|מכבי ירושלים
|-
|הפועל גבעת ברנר/נען/נס ציונה
|115-85
|מכבי רמת גן
|-
|בית"ר ירושלים
|104-70
|הפועל חיפה
|-
|מכבי קריית מוצקין
|111-85
|אליצור קריית אונו
|-
|הפועל גן שמואל
|103-78
|אליצור נתניה
|-
|מכבי כרמיאל
|88-51
|בית"ר תל אביב
|-
|מכבי דרום תל אביב
|84-106
|הפועל דגניה ב'
|-
|הפועל קריית גת
|85-73
|מכבי ראשון לציון
|-
|מכבי פתח תקווה
|75-98
|הפועל כנרת
|-
|הפועל ירושלים
|עלתה ללא משחק
|
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי חיפה
|92-93
|בית"ר תל אביב
|-
|הפועל ירושלים
|64-69
|הפועל גבעתיים
|-
|מכבי תל אביב
|103-130
|הפועל גליל עליון
|-
|הפועל רמת גן
|69-95
|מכבי פתח תקווה
|-
|מכבי ראשון לציון
|132-89
|הפועל חולון
|-
|הפועל תל אביב
|106-123
|מכבי רמת גן
|-
|אליצור נתניה
|103-106
|אליצור קריית אונו
|-
|הפועל חיפה
|100-118
|מכבי דרום תל אביב
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל ירושלים
|99-93
|הפועל תל אביב
|-
|אליצור נתניה
|98-96
|מכבי תל אביב
|-
|הפועל חיפה
|94-97
|הפועל רמת גן
|-
|הפועל חולון
|80-100
|מכבי חיפה
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|76-114
|הפועל חיפה
|קווין מגי 35 / ג'ונתן דלזל 26
|-
|הפועל חולון
|79-93
|הפועל תל אביב
|חיים זלוטיקמן 30 / מייק לארגי 30
|}

== הגמר ==
מכבי תל אביב זכתה בגביע המדינה ה-22 בתולדותיה לאחר ניצחון על הפועל חולון, שחזרה למעמד הגמר לאחר 25 שנה.

בדקה ה-26 הובילה חולון 50:51, אבל פציעה של ישראל אלימלך הכריעה את המשחק. מכבי ניצלה את פציעתו כדי לברוח ליתרון דו ספרתי ולבסוף ניצחה את המשחק 90:86. מיקי ברקוביץ' הניף את הגביע לראשונה כקפטן.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/134 עמודים 266-269]
* [https://www.youtube.com/watch?v=FAYP8YRwkdM גמר גביע המדינה 1986, מכבי תל אביב - הפועל חולון 86:90], ערוץ היוטיוב של מכבי תל אביב
*מרדכי רוזנבלום, [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1986%2F04%2F08&id=Ar02803&sk=A1A300CA אין חדש גם בגביע: מכבי], מעריב, 8 באפריל 1986
* 

== הערות שוליים ==

קטגוריה:1985 בישראל: ספורט
קטגוריה:1986 בישראל: ספורט
קטגוריה:תחרויות כדורסל ב-1985
קטגוריה:תחרויות כדורסל ב-1986
קטגוריה:עונות בגביע המדינה בכדורסל
יחסי סין–צ'אד

יחסי סין–צ'אד הם היחסים הדיפלומטיים בין הרפובליקה העממית של סין לבין רפובליקת צ'אד.

==סקירה==
כינון היחסים הבילטראליים בין שתי המדינות החל בשנת 1972. בשנת 1997 נותקו היחסים בשל הכרתה של צ'אד ברפובליקת סין (טאיוואן), אולם הם חודשו באוגוסט 2006, כשצ'אד ניתקה את יחסיה עם רפובליקת סין ונשיא צ'אד התחייב לדבוק במדיניות הגבלת הילודה בסין.

==מימון מסין לפיתוחים רשמיים==
מאז חידוש היחסים בשנת 2006, צ'אד קיבלה מסין 219 מיליון דולר למימון פיתוחים רשמיים. סכום זה כולל:
# 80 מיליון דולר לשיתוף פעולה כלכלי וטכני יחד עם הסכמי הלוואה וחוב.
# הלוואה בסך 92 מיליון דולר להקמת בית חרושת למלט.
# סלילת מערכת כבישים בנג'מנה על ידי חברת גואנגדונג - בנייה בינלאומית בע"מ.

==הערות שוליים==

צ'אד
אלברטירשה

אלברטירשה (בהונגרית: Albertirsa; הלחם של שמות הכפרים שהרכיבו אותה - אלברטי ואירשה) היא עיר במחוז פשט שבמרכז הונגריה.
בית הכנסת היהודי בעיר

==הקהילה היהודית==
היהודים הראשונים באירשה הגיעו בשנת 1746 (ה'תק"ו), רובם סוחרים ובעלי מלאכה, וכמה שנים לאחר מכן התארגנה גם קהילה באלברט. תקנון הקהילה שנשמר נכתב בשנת 1772. בעיר היו לבסוף שני בתי כנסת, בית ספר, תלמוד תורה, חברה קדישא וארגונים קהילתיים שונים.

החוקים האנטי-יהודיים המפלים שחוקקו במיוחד אחרי שנת 1938 (במיוחד החוק היהודי השני והחוק היהודי השלישי) פגעו בפרנסתם ובמעמדם של יהודי העיר. משנת 1941 נלקחו גברים יהודים בגילאי 40-20 מהעיר לשרות העבודה (עבודות כפייה לגברים יהודיים עבור הצבא ההונגרי). ב-4 באפריל 1944 חויבו יהודי העיר לענוד טלאי צהוב על בגדם, להסתגר בבתים ולמסור תכשיטים וחפצי ערך לשלטונות. ובסוף חודש מאי הובלו לגטו מונור משם הוסעו למחנה ההשמדה אושוויץ בחודש יוני.

לאחר מלחמת העולם השנייה חזרו כמה ניצולים לאירשה אך בעקבות רוחות האנטישמיות שעדיין שררו באזור, לא נשארו.

=== רבני המקום ===
לקהילה היו במשך השנים מספר רבנים: רבה הראשון של קהילת אירשה היה הרב אברהם פרסבורגר, שכיהן כרב הקהילה מה'תקמ"ד עד לפטירתו בה'תקמ"ט. הוא ייסד את ה"חברה קדישא" של הקהילה.

לאחריו היו הרב אלעזר קרפלס, תלמידו של הנודע ביהודה שכיהן כרב המקום 3 שנים בשנות ה-90 של המאה ה-18, הרב דוב בער אשכנזי שכיהן במקום 5 שנים, עד לפטירתו (ה'תקס"ח-ה'תקע"ג) ולאחריו הרב עמרם רוזנבוים ששימש כרב העיר עד לשנת ה'תק"ף. לאחר הרב רוזנבוים כיהן הרב משה בודק כרב המקום.

לאחר פטירת הרב בודק, בי"ב בתמוז ה'תקפ"ד, יולי 1824, מונה גיסו של הרב רוזנבוים, הרב חיים קיצה.

== ילידי המקום ==
* יוז'ף ז'ודי (1923 – 2013) היה במאי, שחקן יהודי-הונגרי. זוכה פרס יאסאי מארי (1968).
* לאיוש גלרט במקור גרינפלד (1885 – 1963) שחקן יהודי-הונגרי, סופר, זוכה פרס האמן המצטיין
* אדם פוליצר (1835 – 1920) היה רופא יהודי-הונגרי-אוסטרי, פרופסור באוניברסיטה ומחלוצי רפואת האוזניים.
* מור פורוס, (במקור פופר, 1867 – 1935) היה רופא עור, אורולוג, סקסולוג, סופר יהודי-הונגרי.

==ערים תאומות==
* 
* 
* 
* 
* 

==לקריאה נוספת==
*פנקס הקהילות הונגריה, יוסף שוויצר, עמוד 153–154
*אלבארט-אירשא (אירשא), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 32. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* אליו נלקחו יהודי העיר
* [https://www.israelhayom.co.il/article/241141 צלמת בהיכל] כתבה על צילומי בתי כנסת בהונגריה, ביניהם בית הכנסת באלברטירשה, ישראל היום
* [https://library.hungaricana.hu/hu/view/milev_1944_adattar_Zsido_Adattar/?pg=56&layout=s דף קהילת אלברטירשה] בפנקס הקהילות .
* [http://www.ksh.hu/apps/hntr.telepules?p_lang=HU&p_id=31653 אלברטירשה באתר הלמ"ס ההונגרי] 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:יישובים שהוקמו ב-1950
ליגת קט-סל

ליגת קט-סל היא ליגת כדורסל לתלמידי כיתות ה'-ו' בישראל. הליגה מהווה את החוליה השנייה בשרשרת התפתחות הכדורסלן בישראל: בית ספר לכדורסל, קט־סל, ילדים, נערים, נוער, בוגרים. מטרת הליגה היא להקל על הילדים ללמוד את רזי הכדורסל באמצעות תנאים המתאימים לגילם.

== היסטוריה ==
מקורה של ליגת הקט-סל בארצות הברית בשנת 1950, שנקראה "Mini-Basket". לאורך השנים התפתח המשחק בעולם וכן נערכו אליפויות מיוחדות.

בישראל הפעיל מרכז הפועל ליגות קט סל אזוריות ואליפות ארצית החל ב-1969. גם מרכז מכבי הפעיל קט סל החל מתחילת שנות השבעים . בשנת 1981 אימץ איגוד הכדורסל הישראלי את הרעיון והוקמו ליגה מסודרת. נכון ל-2021 הליגה מחולקת ל-62 מחוזות לבנים ו-14 מחוזות לבנות. בכל מחוז ישנן 8–9 קבוצות. בנוסף לכך קיימות מספר קבוצות מעורבות (בנים ובנות). המשחקים נערכים כל שבועיים.

בשנת 2013 עלתה יוזמה להקים ליגת קט-סל מעורבת לבנים ובנות. הרקע ליוזמה הייתה תקרית במהלכה סירב מאמן קבוצת הילדים של אליצור רעננה לשחק מול אלפי מנשה כיוון שבסגל של היריבה משחקת ילדה.

== חוקי הליגה ==
חוקי המשחק בליגה שונים מכדורסל בגילאים המבוגרים יותר. ההתמודדות היא בקבוצות של ארבעה שחקנים מול ארבעה (אצל הבנות) וחמישה מול חמישה (אצל הבנים) והמשחק נחלק לחמישה חלקים בני שמונה דקות כל אחד (סה"כ 40 דקות). בנוסף לכך, כל שחקן רשאי לשחק בשלושה חלקים בלבד (מתוך חמישה), זאת כדי למנוע אפשרות שכבר בגיל צעיר ייווצרו מעמדות והיררכיות ברורות בקבוצה. כן, כל שחקן מתוך ה־15 שנרשמו בטופס המשחק חייב לשחק לפחות בחלק אחד מתוך החמישה.

שינויים נוספים הם שגובה הסל נמוך משמעותית – 2.60 מ' (לעומת 3.05 מ' בגילים המבוגרים יותר), וכדור המשחק במשקל של עד 450 גרם ("כדור 5") במקום כדור במשקל של עד 620 גרם ("כדור 7") שבו נעשה שימוש מליגת הנערים והלאה.

== קישורים חיצוניים ==
* [http://ibasketball.co.il/app/uploads/2015/08/חוקת-קט-סל-בנים.pdf חוקת ליגת קט-סל, עונת המשחקים 2017/2018], איגוד שופטי הכדורסל בישראל
* 

==הערות שוליים==

קטגוריה:ליגות כדורסל ישראליות
קטגוריה:ישראל: תחרויות ספורט לנוער וצעירים
קטגוריה:תחרויות כדורסל לנוער וצעירים
ליגת הקט סל הראשונה בארץ נפתחה במסגרת מרכז הפועל בלבד ב-1970
יחסי טאיוואן–צ'אד

יחסי טאיוואן–צ'אד הם היחסים הדיפלומטיים בין הרפובליקה הסינית לבין רפובליקת צ'אד.

==היסטוריה==
היחסים בין שתי המדינות כוננו בשנת 1962, לפני שצ'אד בחרה לשנות את הכרתה מטאיוואן לרפובליקה העממית של סין ב-1972. בשנות ה-90 הגדילה טאיוואן את כמות הסיוע הכלכלי לצ'אד והקשרים נרקמו מחדש בשנת 1997. בשנת 2000 הפך נשיא טאיוואן צ'ן שואי-ביאן, למנהיג המדינה הלא-אפריקאית הראשון שביקר בצ'אד. ביולי 2006 ביקר שר החוץ הטאיוואני ג'יימס הואנג בנג'מנה ונועד עם מנהיגי צ'אד למען שיפור היחסים בין שתי המדינות. ב-6 באוגוסט 2006 בחרה צ'אד בשנית להכיר ברפובליקה העממית של סין, וכך נותקו היחסים בין המדינות.

==כלכלה==
טאיוואן סייעה לצ'אד בפיתוח התשתיות שלה והציעה לה שתסייע בהרחבת תעשיית הנפט במדינה. בינואר 2006 חתמה חברת הנפט הלאומית של טאיוואן הסכם עם ממשלת צ'אד בנוגע לזכותה לחקור שדות נפט וגז.

==הערות שוליים==
קרב אברנקור

קרב אברנקור הוא קרב שהתרחש ב-12 בספטמבר 1918 בין הארמייה השלישית של הצבא הבריטי בפיקודו של ג'וליאן בינג לבין החיילים הגרמנים ששהו במאחזים של צבא הקיסרות הגרמנית במלחמת העולם הראשונה בעיר אברנקור שבצרפת בקדמת קו הינדנבורג כחלק ממתקפת מאה הימים.
אף על פי שמדובר בקרב קטן ושולי יחסית לקרבות אחרים בחזית המערבית הייתה זו הפעם הראשונה בה חצו כוחות מדינות ההסכמה את קו הינדנבורג בדרך לניצחון במלחמת העולם הראשונה.

==רקע==
כוחות:
הארמייה השלישית של צבא בריטניה הורכבה משלוש דיוויזיות:
#הדיוויזיה ה-37
#הדיוויזיה הניו זילנדית 
#הדיוויזיה ה-62 שהייתה דיוויזיית חיל רגלים לא הייתה אמורה להשתתף בקרב אך קיבלה הוקרה עקב הצלחתה בקרב קמברה הראשון ככוח רכוב.

הארמייה הרביעית של הצבא הקיסרי הגרמני הורכבה משני קורפוסים
#הקורפוס העשירי שכלל בתוכו את דיוויזיית הלנדווהר ה-26, דיוויזיית המילואים הבווארית ה-30 והדיוויזיה ה-31 של הצבא הקיסרי.
#הקורפוס השלישי

==הקרב==
למרות יתרון מספרי מובהק לכוחות הגרמניים והביצורים הטובים של המוצבים הגרמנים הצליחו הכוחות הבריטים לפרוץ בזמן קצר יחסית את הביצורים אשר הגנו על העיר אברנקור ולכבוש אותו עוד באותו היום, הניצחון הבריטי לא היה מרשים במיוחד מבחינה מבצעית אך הדגיש את חוסר המורל בצבא הגרמני וחוסר הרצון של החיילים הגרמנים ללחימה.

בעקבות הקרב וביקוע קו הינדנבורג השתכנע הפילדמרשל דאגלס הייג לצאת לקרב נוסף וכבר למחרת אישר את היציאה לקרב אפאי שהתקיים ב-18 בספטמבר.

קטגוריה:מתקפת מאה הימים
אברנקור
אברנקור
אברנקור
קטגוריה:1918 בצרפת
יחסי דנמרק–הודו

[[ראש ממשלת הודו נרנדרה מודי (מימין) נפגש עם מקבילו הדני לארס לקה ראסמוסן בסטוקהולם שבשוודיה, 2018]]
יחסי דנמרק-הודו הם יחסי החוץ בין דנמרק להודו. לדנמרק יש שגרירות בניו דלהי, ולהודו יש שגרירות בקופנהגן.

== היסטוריה ==
טאנקבאר, עיר בדרום הודו במדינת טאמיל נאדו, הייתה מושבה דנית בהודו מ-1620 עד 1845. היא נמכרה, יחד עם שאר היישובים הדניים בהודו, ובראשם סרמפור (כיום במערב בנגל), לבריטניה הגדולה בשנת 1845. איי אנדמן וניקובר יושבו על ידי דנמרק, עד שנמכרו לבריטים בשנת 1868, שהפכו אותם חלק מהמושבה שלהם של הודו הבריטית.

לאחר קבלת העצמאות בשנת 1947, ביקור ראש ממשלת הודו, פאנדיט ג'וואהרלאל נהרו, בדנמרק ב -1957, הניח את הבסיס ליחסים ידידותיים בין הודו לדנמרק, שסבל מאז. היחסים הבילטראליים בין הודו לדנמרק הם לבביים וידידותיים, המבוססים על שיתוף פעולה בתחומים פוליטיים, כלכליים, אקדמיים ומחקריים. היו ביקורים תקופתיים ברמה גבוהה בין שתי המדינות.

=== ביקור ראש ממשלת דנמרק ===
אנדרס פוג רסמוסן, ראש ממשלת דנמרק לשעבר, בלוויית משלחת עסקית גדולה, ערך ביקור ממלכתי בהודו בין התאריכים 4–8 בפברואר 2008. הוא ביקר את אינפוסיס, את ביוקון ואת איים בנגלור בבנגלור ובאגרה. הוא השיק "תוכנית פעולה בהודו", שקראה לחיזוק הדיאלוג המדיני, לחיזוק שיתוף הפעולה בסחר ובהשקעות, מחקר במדע וטכנולוגיה, אנרגיה, אקלים וסביבה, תרבות, חינוך, חילופי סטודנטים ומשיכת כוח אדם מיומן ומומחי IT לדנמרק לתקופות קצרות. שתי המדינות חתמו על הסכם להקמת הוועדה המשותפת הדו-צדדית לשיתוף פעולה.

== בעיות ==
בחודש יולי 2012, החליטה ממשלת הודו לצמצם את הקשרים הדיפלומטיים שלה עם דנמרק לאחר סירובם לערער בבית המשפט העליון שלהם נגד החלטה של בית המשפט התחתון שלה לדחות את ההסגרה של מקרה הנשק הנוטף של פרוליה הנאשם קים דייוי שידוע גם כנילס הולק. כשהיא כועסת על סירובה של דנמרק לפעול על פי בקשותיה החוזרות ונשנות של הודו לערער בבית המשפט העליון שלהם כדי להקל על הסגרתו של דייוי להודו, פרסמה ממשלת הודו חוזר המנחה את כל הפקידים הבכירים שלא להיפגש או לארח כל דיפלומט דני שהופיע בהודו.

== השקעות ==
דנמרק מדורגת במקום ה-26 בקרב המשקיעים הזרים בהודו. במהלך השנים 2008 ו-2009 ההשקעה הדנית הישירה בהודו הייתה 57 מיליון ו-75 מיליון דולר אמריקני בהתאמה. 

== הסכמים ==
הסכמים דו-צדדיים חשובים:
* הסכם שיתוף פעולה טכני - 1970
* הסכם דו-צדדי על פרויקט דיג משולב בטדרי, קרנטקה, 1981
* הסכם השקעה והסכמה דו - צדדית - 1995
* פרוטוקול בדבר הימנעות ממיסוי כפול - 1995
* מזכר הבנות לשיתוף פעולה בין כת"ש לבין הקונפדרציה של דנית תעשיות - 1995
* פרוטוקול על ייעוץ במשרד החוץ - 1995
* הסכם המועצה העסקית המשותפת בין FICCI לבין התעשייה הדנית - 2002
* משרד הביוטכנולוגיה המשותף לשיתוף פעולה דו-צדדי - 2004
* מנגנון פיתוח נקי של מזכר הבנות - 2008
* שיתוף פעולה עם משרד החינוך בנושא איכות הסביבה - 2009
* שותפות ניידות של משלחת העבודה - 2009
* הסכם ביטוח לאומי - 2010

==קישורים חיצוניים==

==הערות שוליים==

קטגוריה:דפים עם תרגומים שלא נסקרו
מרה ורומסדל

מרה ורומסדל (בנורווגית: Møre og Romsdal, בתעתיק לעברית: "מרה או רומסדל") הוא אחד ממחוזות נורווגיה. למחוז גבול משותף עם המחוזות טרנדלג, אופלנד, וסון או פיורנה. מרה ורומסדל הוא המחוז ה-11 הגדול ביותר מבחינת שטח וה-8 הגדול ביותר מבחינת אוכלוסייה. מנהל המחוז נמצא במולדה.

המחוז קיבל את שמו הנוכחי בשנת 1936. הוא קרוי על שם הנפות "נורדמרה" ו"סונמרה". האלמנט האחרון מתייחס לשמו של המחוז ההיסטורי רומסדל. עד שנת 1919 נקרא המחוז " רומסדלנס", ומ-1919 ועד 1935 נקרא המחוז "אמט פילקה".

בסוף שנות ה-80 של המאה ה-20 באזור נבנתה הדרך האטלנטית שהיא אטרקציה תיירותית וגם נתיב תחבורה חשוב. כפר גייראנגר היא אטרקציה תיירותית נוספת במחוז.

מרה ורומסדל תואם בערך את הממוצע הארצי מבחינת רמת ההכנסה. בשנת 2013 24% ממשקי הבית הרוויחו מתחת ל -350,000 כתר נורווגי ו -24% על יותר ממיליון כתר נורווגי (לעומת מקסימום 24 ו -23% במדינה כולה). רמת ההשכלה נמוכה – 24.9% מהאנשים הם בעלי השכלה גבוהה, לעומת 30.4% בנורווגיה בסך הכל. תוחלת החיים נמצאת הרבה מעל הממוצע הארצי לשני המינים. הגברים במורגה ואוד רומסדל יכולים לסמוך על היותם בני 79 והנשים 83.9 שנים, לעומת מקסימום 78.4 ו -82.9 בכל המדינה. שיעור הגירושין ומספר העבירות המדווחות לתושב הם השני הנמוך ביותר במדינה, ויש מעט פחות מעשנים מהממוצע. 23% מהמורינגים והרומסדלים הבוגרים מעשנים מדי יום או מדי פעם, לעומת 26% מכל הנורווגים. 6.7% מהאנשים הם בני קהילות דתיות ופילוסופיות מחוץ לכנסיית נורווגיה, הרבה מתחת לממוצע הארצי (11.5%).<ref></ref>

==קישורים חיצוניים==

* 

==הערות שוליים==

קטגוריה:נורווגיה: מחוזות
קטגוריה:מערב נורווגיה: מחוזות
אלברטפלבה

אלברטפלבה (בהונגרית: Albertfalva, בגרמנית: Sachsenfeld, זקסנפלד) היא שכונה ברובע אויבודה בעיר בודפשט, בירת הונגריה, אשר הייתה עד שנת 1950 כפר נפרד.

בכפר הייתה קהילה יהודית אשר בשיאה מנתה 56 יהודים. רוב יהודי הקהילה נשלחו בשנת 1944 למחנה אושוויץ.

==לקריאה נוספת==
*פנקס הקהילות הונגריה, יוסף שוויצר, עמוד 155
*אלבארט-פאלוה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 33. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

==הערות שוליים==

קטגוריה:בודפשט
קטגוריה:קהילות יהודיות שהושמדו בשואה
קטגוריה:יישובים שהוקמו ב-1819
מרגוט קלסטיל לפלר

מרגוט קלסטיל לפלר (בגרמנית: Margot Klestil-Löffler; נולדה ב-4 במרץ 1954) היא דיפלומטית אוסטרית.

==ביוגרפיה==
לפלר נולדה באוסטריה תחתית לזוג הורים חוואים. היא עבדה כדיפלומטית במוסקבה ולאחר מכן החלה לעבוד במשרדו של תומאס קלסטיל. היא ניהלה את קמפיין הבחירות של קלסטיל לנשיאות אוסטריה בשנת 1992, שהסתיים בניצחון.

במהלך כהונתו הראשונה של קלסטיל כנשיא אוסטריה, פורסם בתקשורת שהוא מנהל רומן עם לפלר. לאחר מכן התגרש מאשתו, וב-1998 הם נישאו.

היא החלה לשמש כגברת הראשונה של אוסטריה, אך המשיכה את עבודתה במשרד החוץ. היא חדלה מלהיות הגברת הראשונה ב-2004, עם מות בעלה סמוך לפני מועד סיום הקדנציה השנייה שלו.

באותה שנה החלה לשמש כשגרירת אוסטריה בצ'כיה. ב-2009 נכנסה לתפקיד של שגרירת אוסטריה ברוסיה, ובמסגרת תפקידה פתחה ספרייה אוסטרית באוניברסיטה בניז'ני נובגורוד.

==קישורים חיצוניים==

==הערות שוליים==

קטגוריה:בני זוג של מנהיגי מדינות
קטגוריה:שגרירים ברוסיה
קטגוריה:שגרירי אוסטריה בצ'כיה
קטגוריה:ילידות 1954
ריזודוס

ריזודוס (שם מדעי: Rhizodus; מילולית: "שורש שן") הוא סוג דג נכחד מהמחלקה בעלי סנפירים בשרניים אשר חי במהלך הקרבון, לפני 300–330 מיליון שנה. דג זה היה מקרוביו של הלטימריה המודרנית והיה אולי מאבותיהם של החולייתנים היבשתיים.

== מאפיינים ==
דג זה התגלה בסקוטלנד ב-1840 וקיבל את שמו מהחוקר האנגלי הידוע ריצ'רד אוון.

הריזודוס היה הגדול מבני מחלקתו והיה בעל זוג ניבים באורך 22 ס"מ לאורך קצוות לסתותיו הרחבות שמאחוריהם בלטו שיניים נוספות שאורכם הגיע עד שישה ס"מ והם עזרו לדג לקרוע טרף לחתיכות. בהתאם לגודל הניבים היו חוקרים שהעריכו שהגיע לאורך של מעל 12 מטרים, אך כיום סוברים שהיה קרוב יותר לתשעה מטרים וכמה מינים "רק" באורך 6–7 מטרים. דבר זה הפך אותו לטורף-על בביצות סקוטלנד הקרבוניות.

הריזודוס חי במי הביצות וזינק על דגים ודו-חיים ששכנו בביצה בעזרת לסתותיו הגדולות. ייתכן שאף יצא מהמים או ארב לטרף על הגדה, בדומה לתנינים המודרניים. נמצאו הוכחות לכך שקשקשיו היו גרמיים, בדומה לדג ארפאימה מודרני, והגנו עליו מפציעות.

==ראו גם==
*ברמדה - סוג קרוב מאוסטרליה.
*סטרפסודוס - סוג גדול מאוד מאמריקה הצפונית ואוסטרליה

==קישורים חיצוניים==

<gallery>
קובץ:Rhizodus hibberti.JPG|מאובנים
</gallery>

קטגוריה:בעלי חיים שתוארו ב-1840
קטגוריה:טקסונים שתוארו בידי ריצ'רד אוון
קטגוריה:בעלי חיים שחיו בקרבון באירופה
קטגוריה:בעלי סנפירים בשרניים פרהיסטוריים
קטגוריה:דגי גרם מהפלאוזואיקון
קטגוריה:מאובני טקסונים שתוארו ב-1840
קטגוריה:טקסונים שהתפתחו בקרבון מיסיסיפי
תאוריית מרחב העבודה הגלובלי

תאוריית מרחב העבודה הגלובלית (GWT) היא פשוטה שפותחה על ידי ברנרד בארס , כדי לתת מענה איכותני עבור מערך גדול תהליכים קוגניטיביים מודעים ולא מודעים.

תאוריית מרחב העבודה הגלובלית היא מושג דומה למושג זיכרון העבודה, המתייחס לאירוע פעיל באופן רגעי, אשר נחווה באופן סובייקטיבי בזיכרון העבודה - כמו למשל, דמיון חזותי או דיבור פנימי.
על פי תאוריית מרחב העבודה הגלובלי, תכנים מנטליים מתחרים על גישה למרחב העבודה, כאשר הזוכים מיוחסים לחשיבה המודעת.

מרחב העבודה הגלובלי מכיל ייצוגים שמשודרים אליו ממערכות שונות לגמרי, כמו למשל: ייצוגים תפיסתיים, מוטוריים, רגשיים ומנומוניים.
היציבות של התכנים המודעים נשמרת, משום שלמרחב העבודה הגלובלי יש את היכולת להגביר ולהדגיש את זרמי הקלט של התכנים שנמצאים בו ברגע נתון.
על פי תאוריית מרחב העבודה הגלובלי המודעות מאפשרת להנגיש מידע באופן גלובלי עבור טווח רחב של תהליכים קוגניטיביים כמו חשיבה לוגית, שליפה מהזיכרון, יכולת תכנון, גיבוש כוונות ודיווח מילולי.

על פי רוב מרחב העבודה הגלובלי מקושר לחוויות תפיסתיות מודעות, כלומר חוט מחשבה המונחה על ידי גירויים חיצוניים (externally guided train of thought). עם זאת היבטים מסוימים של הארכיטקטורה של מרחב העבודה הגלובלי יכולים להיות ישימים גם עבור מחשבה מודעת המונחת על ידי גורמים פנימיים (internally mediated conscious thought).
בהקשר זה רשת ברירת המחדל מתפקדת כמנגנון נוסף של מרחב העבודה הגלובלי, שמופעל כאשר החשיבה המודעת עוקבת אחרי חוטי מחשבה המונחים על ידי גורמים פנימיים.

== מטפורת התיאטרון ==
ניתן להמחיש את תאוריית מרחב העבודה הגלובלי באמצעות מטפורת התיאטרון - השחקנים שעומדים על הבמה תחת אור הזרקורים מייצגים את החשיבה המודעת, בעוד שהקהל והצוות שלא נמצא על הבמה מייצגים את התהליכים הקוגניטיביים הלא מודעים

ניתן להסביר את תאוריית מרחב העבודה הגלובלי במונחים של מטפורה התיאטרון. על פי מטפורה זו, ב"תיאטרון של התודעה" "זרקור" של תשומת לב סלקטיבית מקרין נקודת אור על הבמה. הנקודה הבהירה חושפת את התוכן המודע של תהליכי החשיבה, כלומר, את המתרחש על הבמה באזור שאותו היא מאירה. השחקנים נעים לעבר האזור המואר של הבמה ויוצאים ממנו לאחר שסיימו לבצע את תפקידם. באותו הזמן, הקהל שאינו מואר - נמצא בחושך (כלומר, בלא מודע) ומשם הוא צופה בהצגה. מאחורי הקלעים, שגם הם נמצאים בחושך, פועלים הבמאי (תפקודים ניהוליים), עוזרי הבמה, תסריטאים, מעצבים וכדומה. הם מעצבים את הפעילות הגלויה בנקודה המוארת על ידי הזרקור, אבל הם עצמם בלתי נראים, כלומר - לא מודעים.

== קישורים חיצוניים ==

* [http://www.bernardbaars.pbwiki.com עדכונים על תאוריית מרחב העבודה הגלובלי ומאמרים להורדה]
* [http://cogweb.ucla.edu/CogSci/GWorkspace.html תקציר מאת בארס וקתרין מקגוברן]
* [http://www.plosbiology.org/article/info%3Adoi%2F10.1371%2Fjournal.pbio.1000066 רובינסון R (2009) חקר "מרחב העבודה הגלובלי" של התודעה]

==הערות שוליים==

קטגוריה:תאוריות פסיכולוגיות
קטגוריה:פסיכולוגיה קוגניטיבית
קטגוריה:קשב
קטגוריה:קוגניציה
אורתקנתוס

אורתקנתוס (שם מדעי: Orthacanthus) הוא סוג של כריש נכחד שחי בין הקרבון הפנסילבני לפרם שבעידן הפלאוזואיקון. מאובניו נמצאו ברחבי אירופה ואמריקה הצפונית וקיבלו שם בידי החוקר השווייצרי-אמריקאי לואי אגאסי ב-1840.

== מאפיינים ==
דג זה היה בעל קרניים מעל ראשו והיה בעל סנפיר גבי גדול ורחב כמו של צלופח. ככל הנראה הוא חי במים מתוקים בביצות ונהרות רדודים לאורך אירופה ואמריקה הצפונית. מבנה שיניו דמויי-הניבים מרמז שהיה טורף והוא הגיע לאורך 3 מטרים.

הדג היה אולי טורף-על בסוף הקרבון והפרם, אז טרף דגים אחרים ודו-חיים בביצות והנהרות. נמצאו הוכחות לקניבליזם ממאובניו. הוא נכחד בהכחדת הפרם שהובילה לתחילת עידן המזוזואיקון.

== בתרבות ==
דג זה הופיע במשחק עולם היורה: המשחק.

==קישורים חיצוניים==

איור אפשיר של אורתקנתוס

קטגוריה:בעלי חיים שתוארו ב-1843
קטגוריה:טקסונים שתוארו בידי לואי אגאסי
קטגוריה:קסנקנתידה
קטגוריה:בעלי חיים שחיו בקרבון פנסילבני באמריקה הצפונית
קטגוריה:בעלי חיים שחיו בקרבון באירופה
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1843
רומלאוזאורוס

איור אפשרי
רומלאוזאורוס (שם מדעי: Rhomaleosaurus; משמעות השם: "לטאה חזקה") הוא סוג נכחד של זוחל ימי מקבוצת הפליואוזאורודים הנכחדת אשר חי במימי היורה.

== מאפיינים ==
הרומלאוזאורוס היה קרובם של הליופלרודון והפליוזאורוס, וחי בים שלחופי אירופה לפני 183-175.6 מיליון שנה. מאובניו נמצאו בבריטניה במצב כמעט שלם ומהם נקבעו ארבעה מינים מהסוג.

הוא הגיע לאורך שבעה מטרים והיה בעל צוואר קצר, ראש מסיבי בעל לסתות חזקות, שיניים חדות והיה חסר סנפירי גב או שת. ייתכן שהוא הריח את טרפו בצורה מדויקת במים, בדומה לכרישים. היצור היה טורף גדול שניזון מאיכתיוזאורים, אמוניטים, דגים, לרבות כרישים, ואף מפליוזאורים אחרים. את הטרף הוא קרע, בדומה לתנינים מודרניים, באמצעות טלטול רב עוצמה ונשיכה חזקה בעמוד השדרה של הקורבן.

== בתרבות ==
זוחל ימי זה הופיע בסרט Sea Rex 3D ובסדרה פלאווורלד וכן במשחק עולם היורה: המשחק.

==קישורים חיצוניים==

קטגוריה:בעלי חיים שתוארו ב-1874
קטגוריה:רומלסוזאוריים
קטגוריה:בעלי חיים שחיו ביורה תחתון באירופה
קטגוריה:פלזיוזאורים שחיו ביורה באירופה
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1874
תחנת הכוח אלון תבור

תחנת הכוח וסביבתה]]
תחנת הכוח אלון תבור היא תחנת כוח השוכנת באזור התעשייה אלון תבור בעמק יזרעאל, הפועלת במחזור משולב, ומייצרת חשמל באמצעות גז טבעי.

התחנה, המבוססת טורבינות גז, הוקמה על ידי חברת החשמל לישראל בתחילת שנות ה-90, ובדצמבר 2019 נרכשה על ידי קבוצת MRC כתחנת הכוח הראשונה שהופרטה במסגרת הרפורמה במשק החשמל (כפי שאושרה ביוני 2018).

== נתונים טכניים ==
* כושר ייצור: 583 מגה-ואט
* יחידות ייצור: 2 יחידות ייצור מסוג טורבינת גז בהספק 110 מגוואט כל אחת, ויחידה אחת במחזור משולב בהספק 363 מגוואט.
* מקור אנרגיה: גז.

תחילת עבודה 91–92 (2004 יחידת מחזור משולב).

==הפרטת התחנה==
כחלק מהרפורמה בחברת החשמל, ב-26 בנובמבר 2018 נפתח מכרז למכירת תחנת הכוח באלון תבור. בין הקבוצות שהתעניינו במכרז נמצאו OPC שבשליטת עידן עופר, שיכון ובינוי בשליטת נתי סיידוף, קרן נוי, דליה שבבעלות משקי הקיבוצים וקבוצת MRC בבעלות מבטח שמיר, רפק אנרגיה שבבעלות רפק תקשורת ותשתיות ו-Generation Capital של יוסי זינגר וארז בלשה, ו-PMEC (חברה בת והזרוע האופרטיבית של צ'יינה הרבור, ענקית התשתיות הבינלאומית). 

בתחילת יולי 2019 פורסם שקבוצת MRC זכתה במכרז, וב-3 בדצמבר 2019 בעקבות השלמת הסגירה הפיננסית עם קבוצת מממנים בהובלת בנק הפועלים, התחנה עברה לבעלות הקבוצה בתמורה ל-1.875 מיליארד שקל. בדיווח על עסקת המקרקעין לרשות המיסים דיווחה החברה על שווי קרקע ומבנים מחוברים של 86 מיליון שקל ובעקבות זאת התעוררה מחלוקת עם רשות המיסים.<ref></ref>

== קישורים חיצוניים ==
* [https://www.iec.co.il/Community/Documents/%D7%90%D7%AA%D7%A8%20%D7%98%D7%95%D7%A8%D7%91%D7%99%D7%A0%D7%95%D7%AA%20%D7%92%D7%96%20%D7%90%D7%9C%D7%95%D7%9F%20%D7%AA%D7%91%D7%95%D7%A8.pdf עלון על התחנה באתר חברת החשמל]

== הערות שוליים ==

קטגוריה:חברת החשמל לישראל: תחנות כוח
קטגוריה:ישראל: תחנות כוח גז טבעי
קטגוריה:אזור התעשייה אלון תבור
קטגוריה:חברות ישראליות בשליטה סינית
פסגת לישנס

רכס סנטינל פסגת לישנס נמצאת באמצע הרביע השלישי מימין, בשורה התחתונה של רביעי המפה]]
פסגת לִישְׁנֶס (באנגלית: Lishness Peak) היא הר ברכס אוון, בקצהו הדרומי של רכס סנטינל, בהרי אלזוורת' שבאנטארקטיקה. 

גובה של הפסגה 2,200 מטרים מעל פני הים. 

הפסגה ממוקמת בצידו המזרחי של קרחון נימיץ, כ-2 קילומטרים דרומית מזרחית לפסגת וילסון, וכ-16 קילומטרים צפונית מערבית לפינת בואוארס. 

== היסטוריה ==
=== גילוי ההר ===

ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1959–1957. 

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים, בהתבסס על שם שהופיע בגאזט האנטארקטי הרוסי.

ההר נקרא על שם אולטון ר. לישנס (Alton R. Lishness), שהיה מפעיל רדיו בטיסות הסיור במטוסי R4D שחקרו את האזור ב-28 בינואר 1958.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:8892 פסגת לישנס] באתר הסקר הגאולוגי של ארצות הברית
* [https://web.archive.org/web/20190124041535/http://soki.aad.gov.au/aadc/gaz/display_name.cfm?gaz_id=119091 פסגת לישנס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8508&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת לישנס] באתר הגאזט האנטארקטי המשווה SCAR
* [https://geografiainfo.es/nombres_geograficos/antname.php?uni=8892&fid=antgeo_114 תצלום לוויין של אזור הפסגה]
* [http://www.mountainsoftravelphotos.com/Vinson/06%20Fly%20To%20Base%20Camp/slides/05A%20Mount%20Mullen,%20Wilson%20Peak%20And%20Lishness%20Peak%20From%20Airplane%20Flying%20From%20Union%20Glacier%20Camp%20To%20Mount%20Vinson%20Base%20Camp.html תצלום אוויר של הפסגה]
* [https://mapcarta.com/25619768 מפת אזור הפסגה]

==הערות שוליים==

לישנס
לישנס
עירית קופפרברג

עירית קוּפּפֶרברג (נולדה ב-1944) היא חוקרת שיח – עוסקת בין היתר בחקר התקשורת בין-אישית בשיח ושיח בעת מצוקה, פרופסור מן המניין במכללת לוינסקי לחינוך, ראש מרכז שח"ק לחקר שפה, חברה ותקשורת ומרצה בתוכניות התואר השני במכללה, עורכת כתב העת השפיט "עיונים בשפה וחברה" ומשוררת.

== ביוגרפיה ==
נולדה בשנת 1944 בתל אביב לנח שפירא, כימאי ומחנך, וסוניה שפירא לבית ויינברג, עובדת סוציאלית. הוריה נמלטו לפני הולדתה מאירופה של מלחמת העולם השנייה, ועלו לארץ ישראל. סבהּ, הרב אברהם דוב כהנא שפירא, היה רבו האחרון של גטו קובנה. אחיה פרופ' עמנואל שפירא היה רופא ילדים ומדען בתחום הגנטיקה. 

נישאה לאריה קופפרברג, מהנדס כימאי, בשנת 1970, ולהם שתי בנות: אורלי, מטפלת באומנות, ומיה, חוקרת ומרצה בהנדסת תעשייה וניהול; ושבעה נכדים.

קופפרברג מכהנת כפרופסור מן המניין במכללת לוינסקי בתחום חקר השיח, ועורכת כתב העת השפיט "עיונים בשפה וחברה". תחומי המחקר שלה, ספריה, פרסומיה וגליונות מיוחדים של כתבי עת שערכה מתמקדים בחקר השיח הדבור הכתוב והמקוון במקום העבודה, בעיקר שיח בעת מצוקה, מתודולוגיה במחקר איכותני ושילוב שיטות מחקר, חקר השפה הפיגורטיבית וחקר הנרטיב. בשנים האחרונות קופפרברג מתמקדת בנושא קול ושתיקה בחברה ישראלית העכשוית.

== פרסומים ומחקרים בולטים ==
* 
* 
* 
*עירית קופפרברג, "מודל ארבעת העולמות לניתוח שיח אינטראקטיבי", בתוך: לאה קסן ומיכל קרומר-נבו (עורכות), ניתוח נתונים במחקר איכותני, באר שבע: אוניברסיטת בן-גוריון בנגב, 2010, עמ' 180-155.
<div style="direction: ltr;">
* <span lang="en" dir="ltr">Kupferberg Irit & Gilat Izhak, 2012, The Discursive Self-construction of Suicidal Help Seekers in Computer-mediated Discourse, Communication & Medicine, 9 (1), pp. 23-35, 2017</span>
*Kupferberg <span lang="en" dir="ltr">Irit,</span> 2013, A special issue on computer-mediated troubled talk, Language@Internet,  10 (2).
*Kupferberg <span lang="en" dir="ltr">Irit</span> (Ed.) (accepted for publication in 2020). A special issue on voice and silence in contemporary Israeli society. Israel Affairs, 26 (3). 
*Kupferberg <span lang="en" dir="ltr">Irit</span> & Green, D. (2005). Troubled talk: Metaphorical negotiation in problem discourse. Berlin: Mouton de Gruyter.
</div>

==קישורים חיצוניים==
* [http://new.mofet.macam.ac.il/rashut/2018/03/01/irit-kuperberg/ כרטיס אישי], באתר מכון מופ"ת.
* 
* 

==הערות שוליים==

קטגוריה:מדעניות ישראליות
קטגוריה:מדענים ישראלים
עירית קופפרברג
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שנולדו ב-1944
קטגוריה:ישראלים שנולדו ב-1944
אומונזאורוס

אומונזאורוס (שם מדעי: Umoonasaurus) הוא סוג של זוחל ימי מקבוצת הפלסיוזאורודים אשר חי באוסטרליה בקרטיקון התחתון לפני 115 מיליון שנה מהיום. הוא היה קצר-צוואר וקטן בהרבה מרוב הפליוזאורים. הוא נמצא כשלד כמעט שלם ב-2006 בדרום אוסטרליה. השם שלו מגיע מהמילה האבוריג'ינים "Umoona" שפירושה: "מפלצת ים", לצד הסיומת היוונית: "זאורוס" שפירושה: "לטאה".

== מאפיינים ==
זוחל זה הגיע לאורך 2.5 מטר בלבד והיה בעל סנפירים רחבים ובעל לסתות גדולות אך צוואר קצר. על הגולגולת שלו היו 3 בליטות קרניות. אורח חייו כנראה דמה לזה של כלבי ים מודרניים והוא ניזון בעיקר מדגים, אחריהם רדף בסנפיריו הרחבים כדי לתמרן במהירות. זוחל זה חי דרומה ממרבית הזוחלים הימיים והיה אולי בעל דם חם כדי לשרוד בימים הממוזגים.

== בתרבות ==
זוחל זה הופיע במשחק עולם היורה: המשחק.

==ראו גם==
*לפטוקלידוס

==קישורים חיצוניים==

קטגוריה:טקסונים שתוארו בידי בנג'מין פ. קיר
קטגוריה:בעלי חיים שתוארו ב-2006
קטגוריה:פלסיוזאורודים
קטגוריה:פלזיוזאורים שחיו באוקיאניה
קטגוריה:בעלי חיים שחיו בקרטיקון באוסטרליה
ליסבת פלמה

ליסבת פלמה (בשוודית: Lisbeth Palme; 14 במרץ 1931 - 18 באוקטובר 2018) הייתה פסיכולוגית שוודית.

==ביוגרפיה==
פלמה לבית פריס נולדה בסטוקהולם שוודיה. ב-1955 היא סיימה את אוניברסיטת סטוקהולם בפסיכולוגיה, היא עבדה כפסיכולוגית ילדים במועצת מחוז סטוקהולם.

מ-1987 ועד 1999 הייתה יושב ראש מועצת קרן החירום הבינלאומית של האומות המאוחדות לילדים-שוודיה ופעלה כנגד ניצול מיני של ילדים, מ-1990 ועד 1991 שימשה כיושבת ראש כלל הארגון.

היא נישאה לאולוף פלמה ב-1956, לאחר מכן הוא כיהן פעמיים כראש ממשלת שוודיה, מתוקף כך כיהנה כגברת הראשונה, ב-1986 הייתה עדה לרצח בעלה.

==קישורים חיצוניים==

* 
* 
* 

קטגוריה:פסיכולוגיות
קטגוריה:פסיכולוגים
קטגוריה:בני זוג של פוליטיקאים שוודים
קטגוריה:בני זוג של מנהיגי מדינות
קטגוריה:יו"רים ונשיאי יוניסף
קטגוריה:שוודיות שנולדו ב-1931
קטגוריה:שוודים שנפטרו ב-2018
קטגוריה:נפטרות ב-2018
קטגוריה:נפטרים ב-2018
ברוטיזולאם

ברוטיזולאם (Brotizolam) היא תרופה היפנוטית ממשפחת הבנזודיאזפינים. התרופה משווקת בישראל תחת השם בונדורמין מאז 1989, על ידי חברת מעבדות רפא, ובשם ברוטיזולאם טבע על ידי טבע תעשיות פרמצבטיות.

==פרמקולוגיה==
ברוטיזולאם הוא חומר פוטנטי ביותר, ולכן הוא ניתן בדרך כלל במינונים הנמוכים מחצי מיליגרם. זמן מחצית החיים של הברוטיזולאם הוא בין 3 ל-6 שעות. הספיגה של התרופה בגוף מהירה מאוד, ולאחריה היא מפורקת בכבד לשני מטבוליטים עיקריים שאינם בעלי השפעה פרמקולוגית משמעותית בבני אדם.

==שימושים רפואיים==
לברוטיזולאם השפעה היפנוטית, מרדימה, מרפת שרירים, נוגדת-פרכוס ובמידה פחותה גם נוגדת-חרדה. התרופה משמשת בעיקר לטיפול קצר-טווח (2–4 שבועות) בנדודי שינה חמורים ובהפרעות שינה נוספות, בדרך כלל במינון התחלתי של 0.25 מ"ג או פחות ליום. לתרופה השפעה קצרה יחסית שלא נמשכת בדרך כלל בבוקר שלאחר השימוש, ולכן היא נחשבת עדיפה לטיפול בנדודי שינה על פני תרופות אחרות. במקרים נדירים יותר התרופה משמשת לטיפול בתסמיני חרדה ולהרפיית שרירים והרגעה טרום-ניתוחית.

==תופעות לוואי==
תופעות הלוואי העיקריות של התרופה מקורן בדיכוי מערכת העצבים המרכזית, במנגנון הדומה לפעולת האלכוהול במוח: קשירה לקולטן GABA מסוג A.

תופעות לוואי שכיחות כוללות כאב ראש, תחושות סחרור, הפרעות במערכת העיכול. 

תופעות לוואי שאינן שכיחות כוללות:

תגובות פרדוקסאליות כגון: חוסר מנוחה, אי שקט, עצבנות, זעם, תוקפנות, הגברת נדודי השינה, סיוטים, הזיות,

פסיכוזות, שינויים בדפוסי ההתנהגות הכוללים התנהגות בלתי הולמת, בלבול ותזזיתיות (דליריום), וכן דיכאון, שינויים במצב הרוח, חרדה, תלות בתרופה, הפרעות רגשיות, שינויים בחשק המיני, סדציה (טשטוש, עייפות), חוסר קואורדינציה וליקוי בתיאום תנועות הגוף (אטקסיה), הפרעות זיכרון, שיטיון (דמנציה), ליקויים מנטליים ופסיכו-מוטוריים, הפרעות בראיה (כגון ראיה כפולה), הפרעות בכבד (כולל צהבת ושינויים בערכים בבדיקות לתפקודי כבד,) יובש בפה, תגובות עוריות, חולשת שרירים, תופעות גמילה וחזרה או החמרה של בעיות השינה לאחר הפסקת התרופה, נמנום (במשך היום), עצבנות, עליה בסיכון לתאונות ונפילות. תופעות לוואי נדירות כוללות בלבול, חוסר מנוחה, ירידה בערנות ובדריכות. <ref></ref>

==התמכרות ופיתוח תלות==
בדומה לשאר התרופות ממשפחת הבנזודיאזפינים, שימוש לא-נכון, ארוך-טווח או בלתי-מבוקר בברוטיזולאם עלול להוביל לפיתוח סבילות ולהתמכרות לחומר. מסיבה זו לא מומלץ להשתמש בברוטיזולאם כטיפול ארוך-טווח והוא ניתן בדרך כלל כטיפול קצר טווח ותחת פיקוח רפואי. אם התרופה תינתן לטיפול ארוך טווח יהיה זה בדרך כלל במינון מינימלי בלבד או לצד תרופה אחרת לזמנים קצובים. התרופה יכולה לגרום לתלות יותר מבנזודיאזפינים אחרים.

==קישורים חיצוניים==

==הערות שוליים==

קטגוריה:בנזודיאזפינים
פונטיאק גראנד וילה

פונטיאק גראנד וילה (באנגלית: Pontiac Grand Ville) היא מכונית סלון אשר יוצרה על ידי חטיבת הרכב פונטיאק, מבית ג'נרל מוטורס, בין השנים 1971–1975.

דגמי "פונטיאק גראנד וילה" צולמו לסרטים רבים ביניהם הסרטים: האחים בלוז, תרגיל לשוטרים מתחילים 3 ובמספר סדרות טלוויזיה.

==תצורות==
* 4 דלתות - הרדטופ.
* 2 דלתות - הרדטופ (יוצרו 230,000 יחידות).
* 2 דלתות - קבריולה (יוצרו 15,963 יחידות).

==תמונות==
<gallery mode="packed" heights="80">
קובץ:'75 Pontiac Grand Ville Convertible (Cruisin' At The Boardwalk '10).jpg | "פונטיאק גראנד וילה", שנת 1975
קובץ:72pont.jpg | "פונטיאק גראנד וילה", שנת 1972 - קופה
קובץ:Grand Ville 72 2.JPG | "פונטיאק גראנד וילה", שנת 1972
קובץ:73 Pontiac Grand Ville (9059663752).jpg | "פונטיאק גראנד וילה", שנת 1973
קובץ:73 Pontiac Grand Ville (9059675922).jpg | "פונטיאק גראנד וילה", שנת 1973
קובץ:'75 Pontiac Grand Ville interior.jpg | "פונטיאק גראנד וילה", קבריולה, שנת 1975 - מבט לתא הנהג
קובץ:'75 Pontiac Grand Ville Convertible (Déjeuner sur l'herbe VAQ Mont-Royal 2018).jpg | "פונטיאק גראנד וילה", שנת 1975
קובץ:'75 Pontiac Grand Ville Convertible (Auto classique Les Cèdres '14) & Acura RL Plus Honda Civic Coupe.jpg | "פונטיאק גראנד וילה", שנת 1975

</gallery>

==ראו גם==
* פונטיאק
* ג'נרל מוטורס
* פונטיאק לה מאנס
* פונטיאק בונוויל
==לקריאה נוספת==
* Encyclopedia of American Cars, Publications International, 2002, 

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1971
קטגוריה:מכוניות אמריקאיות
גראנד וילה
ישראל פוגל

ישראל פוגל (נולד בשנת 1949) הוא כדורגלן עבר ישראלי ששיחק בעמדת החלוץ. במרבית הקריירה שלו שיחק בקבוצת הפועל כפר סבא, עמה זכה באליפות אחת ובשני גביעים, ולזכותו שש הופעות במדי נבחרת ישראל.

==קריירה==
פוגל החל לשחק כדורגל בקבוצת הילדים של הפועל פתח תקווה, ובהמשך עבר לקבוצת הנערים של הפועל כפר סבא, בה שיחק כחלוץ. פציעת שוער הקבוצה הובילה את המאמן שלמה טננבאום להסב את פוגל לתפקיד זה, ובחמשת המשחקים האחרונים של העונה, בהם עמד בין הקורות, שמר על רשת נקייה. בעקבות זאת זומן כשוער לנבחרת הנוער. בעונת 1966/1968 ערך את הופעת הבכורה בקבוצה הבוגרת, ועלה עמה לליגה הבכירה.

בשנת 1970 היה אמור לעבור לקבוצת מכבי תל אביב, אך הפועל כפר סבא סבלה ממכת פציעות, ולכן נשאר בקבוצה ועבר לשחק כחלוץ. במשחק הראשון מול בית"ר תל אביב הבקיע צמד שערים. במחצית הראשונה של המחזור העשירי של עונת 1970/1971 הבקיע שלושער לרשתה של קבוצת הפועל תל אביב, ולקראת סוף המשחק החליף את השוער יאיר נוסובסקי שנפצע. בינואר 1973 הבקיע שלישייה נוספת במסגרת משחק הגביע נגד הפועל טירת כרמל, על אף שנפגע בתחילת המשחק בהיתקלות עם שוער היריבה. לאחר המשחק נלקח לבית חולים ואושפז, לאחר שהתברר כי הוא סובל מקרע בכליה.

בעונת 1974/1975 היה פוגל שותף לזכייתה הראשונה של הפועל כפר סבא בגביע המדינה, ובעונה שלאחר מכן זומן לראשונה לנבחרת ישראל וערך את הופעת הבכורה שלו במשחק ידידות מול . בסיום עונת 1976/1977 ירד עם הקבוצה לליגה הארצית, והיה שותף לחזרתה לליגה הבכירה עונה לאחר מכן. בעונת 1979/1980 הבקיע שלושער במסגרת רבע גמר גביע המדינה, בניצחון 5–2 על מכבי פתח תקווה. במשחק הגמר כבש צמד בניצחון 4–1 על מכבי רמת עמידר והניף את הגביע כקפטן הקבוצה. בעונת 1981/1982 היה שותף לזכייתה של הקבוצה באליפות בפעם היחידה בתולדותיה. בעונה לאחר מכן ירד עם הקבוצה לליגה הארצית, ושב עמה לליגה הבכירה כעבור עונה אחת.

בסיום עונת 1984/1985 עזב פוגל את הפועל כפר סבא, והצטרף לקבוצת בית"ר נתניה מהליגה הארצית. בעונתו הראשונה בקבוצה הבקיע 17 שערים, סיים כמלך השערים של הליגה, וסייע להעפלתה לליגה הבכירה. במחזור ה-11 של עונת 1986/1987 ערך את הופעתו האחרונה בליגה הבכירה, ולאחר מכן פרש ממשחק פעיל.

==תארים==
;הפועל כפר סבא
* אליפות: 1981/1982
* גביע המדינה: 1975, 1980

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל כפר סבא
קטגוריה:כדורגלני בית"ר נתניה
קטגוריה:ישראלים שנולדו ב-1949
יום היצירתיות והחדשנות העולמי

יום היצירתיות והחדשנות- 21 באפריל
יום היצירתיות והחדשנות העולמי (באנגלית: World Creativity and Innovation Day) מצוין מדי שנה ב-21 באפריל. היום מצוין שישה ימים לאחר יום הולדתו של לאונרדו דה וינצ'י, ויום לפני יום כדור הארץ. תאריך זה נקבע כדי לעודד חשיבה יצירתית רב תחומית, ולעזור לנו להשיג את העתיד שאנו רוצים. מטרת היום היא להעלאת המודעות לתפקידם החשוב של היצירתיות והחדשנות בפתרון בעיות.

== רקע ==
יום היצירתיות והחדשנות נקבע בהחלטה A/RES/71/284 משנת 2017, שבה העצרת הכללית קראה להצהרה והכרה ב-21 באפריל כיום היצירתיות והחדשנות העולמי. היום נקבע כדי להעלות את המודעות לתפקידם של יצירתיות וחדשנות בפתרון בעיות וביישום יעדים. בהחלטה תמכו יותר מ-80 מדינות.

== ציון היום ==
בשנת 2002, השנה שבה היום צוין לראשונה בלמעלה מ-50 מדינות ברחבי העולם. בשנת 2006, ביום היצירתיות והחדשנות צוינה שבוע היצירתיות והחדשנות. יומו הראשון של שבוע היצירתיות והחדשנות נקבע ב-15 באפריל, שהוא גם יום הולדתו של לאונרדו דה וינצ'י, סמל של יצירתיות בינתחומית באמנות ובמדעים. ביום היצירתיות והחדשנות קוראים לאנשים לפעול בשותפות עולמית, ולקדם סביבות יצירה, תהליכים ומוצרים.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועדי האומות המאוחדות
קטגוריה:אירועים בחודש אפריל
קטגוריה:ימי מודעות
יום השפה הסינית

יום השפה הסינית (באנגלית: UN Chinese Language Day בסינית:聯合國中文日) הוא יום הוקרה בין-לאומי לשפה הסינית, אחת מששת השפות הרשמיות של האו"ם, אשר מצוין בתאריך 20 באפריל ונחגג מדי שנה.
סימנים סיניים (נכתבו על ידי Cai Xiang)

== בחירת התאריך ==
יום השפה הסינית נחגג לראשונה ב-12 בנובמבר בשנת 2010. בשנת 2011 שונה התאריך ל-20 באפריל, ומאז מצוין בתאריך זה.

התאריך 20 באפריל נבחר בעקבות אגדה המספרת שכאשר המציאו את הקאנג'י (סימנים סיניים המושמשים בכתיבה בשפה היפנית) ירד גשם של דוחן והאלים והרוחות בכו. כיוון שבסביבות תאריך זה מתחילה תקופת הגוּ יוּ (באנגלית: Guyu, בסינית: 谷雨), אשר פירושה המילולי הוא "גשם של דוחן".

הגוּ יוּ היא אחת מ-24 התקופות אליהן מחולק לוח השנה הסיני, והן נקראות "מועדי חמה" או "תקופות חמה". הגוּ יוּ היא התקופה האחרונה אשר נכללת בעונת האביב הסינית, והיא מסמלת את תחילת הגשמים המביאים ברכה לאדמה ולאדם. בתקופה זו עולות הטמפרטורות והלחות גבוהה.

== פעילויות לציון היום ==
במשרדי האו"ם בניו יורק נערכים דיונים, טקסים והרצאות אודות השפה הסינית, ביום זה נערכות סדנאות קליגרפיה וכיתות אמן בהשתתפות סופרים ומשוררים סיניים.

== ראו גם ==
* יום שפת האם הבינלאומי
* היום הבינלאומי לשפה הערבית באו"ם

== קישורים חיצוניים ==
* 
* UN English Language Day
* UN French Language Day
* UN Russian Language Day
* UN Spanish Language Day

== הערות שוליים ==

קטגוריה:מועדי האומות המאוחדות
קטגוריה:ימי מודעות
קטגוריה:אירועים בחודש אפריל
יום הטלוויזיה העולמי

טלוויזיה עתיקה
יום הטלוויזיה העולמי (באנגלית: World Television Day) הוא מועד בינלאומי שהוכרז על ידי האו"ם, ומצוין מדי שנה ב-21 בנובמבר. זאת, מתוך הכרה בהשפעה של הטלוויזיה על העולם, בכך שהיא מביאה את תשומת הלב של הציבור הרחב לאירועים המתרחשים בעת המודרנית.

== בחירת המועד ==
בין ה-21 ל-22 בנובמבר 1996 התקיים פורום הטלוויזיה העולמי הראשון, שכינס אנשי וארגוני תקשורת בכירים בחסות ארגון האומות המאוחדות. בפורום דנו בהשפעה ההולכת וגוברת של הטלוויזיה על העולם כיום ושקלו להגביר את שיתוף הפעולה ביניהם.

בדצמבר של אותה שנה החליטה העצרת הכללית של האומות המאוחדות להכריז על ה-21 בנובמבר כיום הטלוויזיה העולמי.

== סיבת ציון היום ==
יום הטלוויזיה העולמי מצוין על ידי האו"ם כדי להכיר בהשפעות שיש לטלוויזיה על העולם המודרני, ועל השינוי החברתי שהיא מובילה. בנוסף, ביום הטלוויזיה העולמי מעלים את המודעות של הציבור אודות תהליכים המתרחשים כיום, ואודות השקיפות שהטלוויזיה מאפשרת. יום הטלוויזיה העולמי אינו חגיגה של הכלי, הטלוויזיה, אלא של המסר שהיא מעבירה. הטלוויזיה מקנה לצופים מידע על החיים ועל העולם המודרני - מידע שהם לא היו מקבלים ממקור אחר. הטלוויזיה היא סמל לתקשורת פתוחה ושקופה.

== ציון יום הטלוויזיה העולמי ==
ביום הטלוויזיה העולמי, אנשים מרבים לצפות בטלוויזיה בסדרות וסרטים שעיצבו את חייהם ואת הטלוויזיה, וברגעים ששינו את חייהם: אירועים משמעותיים שצולמו ושודרו לכלל העולם וסיפקו לצופים תחושה של שינוי והתחדשות בעולם המודרני.

בנוסף, חברות טלוויזיה וערוצים שונים מציעים הנחות ומשדרים פרקים מיוחדים לכבוד יום הטלוויזיה העולמי.

== ראו גם ==
*יום הרדיו העולמי
*טלוויזיה

== קישורים חיצוניים ==
* 
* [https://www.daysoftheyear.com/days/world-television-day/ Days Of The Year]

== הערות שוליים ==

קטגוריה:אירועים בחודש נובמבר
קטגוריה:טלוויזיה
קטגוריה:ימי מודעות
קטגוריה:מועדי האומות המאוחדות